کابل :  اوغان وزیر خارجہ امیر خان متقی امریکہ غان عبوری اوغان حکومت تون جوان وڑ اٹ رابطہ نا خواست کرسا پارینے کہ امارت اسلامیہ اوغان ڈغار ءِ ایلوفتا برخلاف کاریم اٹ اتنگ نا موکل تفننگ نا عہد انا سلوک ءِ‘ درملکی خبررساں ادارہ ءِ تروک انٹرویو ٹی اوغانستان اٹ القاعدہ نا بارو اٹ امریکی صدر جو بائیڈن نا ریمارکس نا حوالہ ءِ ترسا امیر خان متقی پارے کہ بائیڈن نا بیان نامطلب دادے کہ راستکی تے پہہ مننگ‘اوپارے کہ امریکی صدر نا ریمارکس کہ اوغانستان اٹ ہچ ءُ سلہہ بند ٹولی اس ساڑی اف‘ دا ہیت ءِ پاش کیک کہ راستکی تے پہہ مسنو و دا اقوام متحدہ نا داسہ نا رپورٹ نا تردید ءِ کیک‘داکان مست امریکی صدر جو بائیڈن ’اوغانستان آن پیش تمنگ نا ردینک آتا بارو اٹ اسہ سوج اسے نا ورندی ٹی پاریسس کہ یات ءِ ای اوغانستان نا بارو اٹ انت پاریسٹ؟ ای پاریٹ القاعدہ ہموڑے مفک۔ ای پاریٹ ننے طالبان تیان کمک رسینگک‘ داسہ انت مننگ اٹی ءِ؟ انت مننگ اٹی ءِ؟
(آن لائن)
(آن لائن)
